̀ не воздыха́етъ го́рцѣ въ долга́хъ сы́й;кто̀ не пла́чется въ темни́цѣ сѣдя̀;кто̀ не рыда́етъ сме́рти надѣ́яся;ты́ же во всѣ́хъ си́хъ ѡбрѣта́яйся, ка́кѡ не и́маши пла́кати, па́че же и рыда́ти во юдо́ли се́й плаче́внѣй, въ те́мныхъ и сѣ́ни сме́ртнѣй пребыва́я, ѡтягче́нъ сы́й разли́чными долгѝ, и безчи́сленными беззако́ніи и грѣхѝ, ничесѡ́же ина́гѡ надѣ́яся, то́чію сме́рти, то́чію ѿсю́ду разлуче́нія;ка́кѡ когда̀ и́маши бы́ти безпеча́ленъ и безбоя́зненъ во все́й жи́зни твое́й;ка́кѡ не и́маши всегда̀ пла́кати и рыда́ти, ви́дя толи́ки бѣды̀ предлѣжа́щыя;Сегѡ̀ ра́ди да изведу́тъ ѻ́чи на́ши сле́зы, и вѣ́жди на́шя излію́тъ во́ды: занѐ гла́съ пла́ча слы́шанъ ѿ сіѡ́на, глаго́летъ про̑ро́къ